Fibigers svulstdannende Nematode, 
Spiroptera (Gongylonema) neoplastica n. sp. 
Af 
Hjalmar Ditlevsen. 
Zool. Museum, København. 
Meddelt i Mødet 13. Februar 1914. 
Hvad der i Professor Fibigers Undersøgelser fortrinsvis har 
vakt Opsigt — ikke alene herhjemme, men overalt i den viden- 
skabelige Verden — er det, at han er den første, der har formaaet 
eksperimentelt at fremkalde virkelige Kræftsvulster; det er i Rotte- 
ventriklen, at det er lykkedes, og det er sket ved at inficere det 
nævnte Organ med en Nematode, der borer sig ind i dets Slim- 
hindeepithel og tager Ophold der. 
Fibigers Arbejde har imidlertid, foruden den pathologisk-ana- 
tomiske Side med dens store Betydning for Kræftforskningen, ogsaa 
en zoologisk, specielt biologisk Side, der frembyder ikke ringe 
Interesse — ikke saa meget fordi det her drejer sig om en hidtil 
ukendt eller ubeskrevet Nematodeform, men i langt højere Grad, 
fordi det er lykkedes Fibiger i alt væsenligt at efterspore og 
afdække denne Snylters Liv, at oplyse dens Værtskifte og paavise 
dens geografiske Hjemsted. 
Det er allerede nu en Række Aar siden, at Fibiger fandt 
nogle Svulster i Ventriklen hos 3 Rotter (Mus decumanus), der 
formentlig stammede fra Dorpat. Ved den senere foretagne histo- 
logiske Undersøgelse af de paagældende Organer fandtes der i 
Slimhindeepithelet Tværsnit af nogle ejendommelige Legemer, der 
viste sig at være Nematoder. 
Da Svulsterne frembød betydelig Interesse, ikke mindst ved 
den mærkelige Kombination med de forefundne Parasiter, blev nu 
